cyanic-selkie/wikianc huggingface dataset:
פוליטיקה של מאוריטניה
היסטוריה פוליטית
לאחר השגת העצמאות מצרפת, בשנת 1960, הנשיא מוח'תאר אולד דאדה, שמונה במקור על ידי הצרפתים, חוקק בשנת 1964 חוקה שהפכה את מאוריטניה למדינה חד מפלגתית עם שלטון נשיאותי סמכותני. מפלגתו של דאדה עצמו, מפלגת העם המאוריטנית (Parti du Peuple Mauritanien, PPM) הפכה למפלגת השלטון. הנשיא הצדיק את החלטתו בכך שמאוריטניה עוד איננה מוכנה לשלטון רב מפלגתי בסגנון מערבי. תחת משטר חד מפלגתי זה, דאדה נבחר מחדש בבחירות ללא מתחרים בשנים 1966, 1971 ו-1976. הוא הודח בהפיכה ללא שפיכות דמים ב-10 ביולי 1978.
ועדה של קציני צבא שלטה במאוריטניה מיולי 1978 ועד אפריל 1992. משאל עם אישר את החוקה הנוכחית ביולי 1991.
שלטונו של מאויה אולד סידאחמד טאיא (1984-2005)
מאויה אולד סידאחמד טאיא עלה לראשות המדינה של מאוריטניה לראשונה ב-12 בדצמבר 1984, בעקבות הפיכה נוספת, גם היא ללא שפיכות דמים. טאיא עמד בראש ועדת קצינים ששלטה במדינה. הוא אף זכה, בראשות המפלגה הרפובליקנית-דמוקרטית חברתית (Parti Républicain Démocratique et Social, PRDS), בבחירות הרב-מפלגתיות הראשונות, שנערכו באפריל 1992, בעקבות אישור החוקה הנוכחית במשאל עם ובבחירות שלאחריהן, בשנת 1997.
המפלגות, שהיו בלתי חוקיות בתקופת הממשל הצבאי, זכו ללגיטימציה מחודשת כאשר הממשל האזרחי הושב על כנו. בבחירות בשנת 1992 השתתפו 16 מפלגות פוליטיות עיקריות; בשנת 2004 היו פעילות 12. מבין הקבוצות הקטנות המרובות, מתבלטות שתי מפלגות אופוזיציה עיקריות: רוב מפלגות האופוזיציה החרימו את הבחירות הראשונות ב-1992, ובמשך קרוב לעשור, ה-PRDS שלטה בפרלמנט. האופוזיציה השתתפה בבחירות עירוניות בינואר-פברואר 1994, ובבחירות העוקבות לסנאט, בהן זכתה ליצוג ברמה המקומית ולמושב אחד בסנאט. מתוך התחשבות בשינויים פרוצדורליים ובהישגי האופוזיציה בבחירות המוניציפליות והארציות, רוב המשקיפים המקומיים החשיבו בחירות אלו כפתוחות ושקופות.
באוקטובר 2001, נערכו בפעם השלישית הבחירות לרשות המחוקקת ובפעם החמישית לרשויות המוניציפליות מאז כינון המערכת הרב-מפלגתית. בניסיון להדוף טענות רווחות על זיופי בחירות, נקטה הממשלה במספר אמצעים לשמירה על טוהר הבחירות, ביניהם פרסום רשימת בוחרים וכרטיסי בוחר קשים לזיוף. 15 סיעות אופוזיציה הסירו את החרם שהטילו על הבחירות, וזכו ב-11 מושבים באספה הלאומית (מתוך 81), וב-15% מהמושבים ברשויות המוניציפליות. המפלגה השולטת, ה-PRDS, בשילוב עם שתי מפלגות קואליציה, זכתה ביתרת המושבים.
ההפיכה הצבאית באוגוסט 2005
ב-3 באוגוסט 2005 תפס הצבא המאוריטני, כולל חברים מהמשמר הנשיאותי, נקודות מפתח בבירה נואקשוט, תוך ניצול העדרו של הנשיא טאיא, ששהה בסעודיה כדי להשתתף בלווייתו של פהד, מלך ערב הסעודית. ההפיכה הייתה ללא אבדות בנפש. הקצינים, שקראו לעצמם המועצה הצבאית לצדק ולדמוקרטיה, הכריזו כי הכוחות המזוינים וכוחות הביטחון החליטו פה אחד לשים קץ לפעולות הדיכוי של הממשל הנוכחי, מהם סבל עמנו במהלך השנים האחרונות'.
מאוחר יותר הכריזה המועצה הצבאית כנשיא על קולונל מוחמד ואל, מפקד המשטרה הלאומית מאז 1987, ונקבה בשמם של 16 קצינים אחרים כחברי המועצה.
ואל נחשב בעבר לבן ברית של הנשיא לשעבר טאיא, סייע לו בהפיכה שהביאה אותו לשלטון לראשונה בשנת 1984, ושימש כאחראי האבטחה שלו. הבגידה רמת הדרג, כמו גם היעדר שפיכות הדמים במהלך ההפיכה, מרמזים על אי שביעות רצון מתפקוד הנשיא בכל דרגי הממשלה.
המועצה יזמה בחירות דמוקרטיות לפרלמנט ב-19 בנובמבר 2006 ובחירות לנשיאות ב-11 במרץ 2007.
ההפיכה הצבאית באוגוסט 2008
ב-6 באוגוסט 2008 פיטר נשיא מאוריטניה את מפקד הצבא, ובתגובה ביצעו מפקדי הצבא הפיכה צבאית ועצרו את הנשיא וראש הממשלה.
אסמאעיל ולד בדה ולד א-שייח' סידיא מונה לראש הממשלה בשנת 2019.
פרנסיסקו דה גויה
פרנסיסקו חוסה דה גויה אי לוסיאנטס (בספרדית: Francisco José de Goya y Lucientes; ) היה צייר ואמן הדפס ספרדי.
ביוגרפיה
גויה נולד בפואנדטודוס (Fuendetodos) שליד סרגוסה וחי את רוב חייו במדריד. בגיל 14 היה שולייתו של אחד מחבריו האמנים של אביו. לאחר זמן נעשה עוזרו של פרנסיסקו באיו, צייר החצר במדריד. ב-1771 נסע גויה להשתלם באיטליה, ובאותה שנה החל ליצור פרסקות בבזיליקת אל פּילאר בסרגוסה. ב-1773 נשא לאישה את אחותו של באיו, יוזפה.
בשנת 1775 החל גויה לתכנן שורה של שטיחי קיר עבור משפחת המלוכה הספרדית, ובמשך 17 השנים הבאות יצר למעלה מ-50 ציורים שנועדו לשמש דגם למטרה זו. הציורים עסקו בחיי האצולה והעם ונטו לריאליזם. ב-1780 נבחר לאקדמיה המלכותית, והפך לצייר החצר של המלך קרלוס השלישי. לאחר מותו של קרלוס ובזמן שלטונו של קרלוס הרביעי היה גויה לצייר החצר הראשי ולמפורסם ביותר מכל ציירי ספרד. ציוריו של גויה התאפיינו בביקורת כלפי משפחת המלוכה. בתמונת פורטרט של משפחת המלוכה הוא צייר את קרלוס הרביעי ואת אשתו מריה לואיזה באופן לא מחמיא ולא ניסה לעדן את דמותה הגסה של המלכה. מבקר אמנות צרפתי מאותה תקופה העיר שהמלך והמלכה נראים בתמונה של גויה כמו "האופה מפינת הרחוב ואשתו לאחר שזכו בלוטו".
לאחר שהחלים גויה ממחלתו פרשה עליו את חסותה הדוכסית מאלבה. שניים מהדיוקנים המוצלחים ביותר שצייר גויה ב-1795 וב-1797 מתארים את הדוכסית היפה שיש הסבורים שהייתה עבור האמן לא רק פטרונית אלא גם מאהבת. הדוכסית מאלבה לבושה בשמלת תחרה לבנה בפורטרט הראשון ובשמלה שחורה בפורטרט השני, לאות אבל על מות הדוכס, כאשר גויה הוזמן לבלות כמה חדשים באחוזתה שבדרום ספרד. באותו ציור הדוכסית עונדת שתי טבעות: באחת רשום "אלבה" ובשנייה "גויה" והיא מצביעה בידה למטה על החול היכן שרשום "solo Goya" ("רק גויה").
בשנת 1800 צייר גויה שתיים מיצירותיו המפורסמות ביותר: המאחה הלבושה והמאחה העירומה. בניגוד לדיעה הרווחת, אין זו דמותה של הדוכסית מאלבה אלא אחת מפילגשי ארמון המלוכה. עירום כפי שהופיע ב"מאחה העירומה" היה נדיר ולא מקובל באמנות הספרדית בתקופה שבה צויר. האינקוויזיציה חקרה את גויה בשל כך, ולא הענישה אותו. גויה תיעב את האינקוויזיציה ותיאר אותה בצורה בוטה מספר פעמים, כגון בציור בית הדין של האינקוויזיציה שצויר בין השנים בין השנים 1812–1819.
ב-1808 פלשו לספרד הכוחות הצרפתיים בראשות נפוליאון בונפרטה והדיחו את קרלוס הרביעי מכס המלכות. גויה נשאר צייר החצר, ותיאר את זוועות "מלחמת חצי האי" בתחריטים וביצירות "שניים במאי" ו"שלושה במאי". ב-1814 חזרו הספרדים לשלטון ופרננדו השביעי הניח לגויה לשמור על מקומו בחצר המלוכה.
בתקופת שלטון הדיכוי של פרננדו צייר גויה ציורים דתיים מאוד, ומצד שני תחריטים המגלים ציניות, פסימיות וייאוש. בעקבות התנגדותו לשלטון נאלץ לגלות מספרד ב-1824 ועקר לבורדו שבצרפת.
גויה קידם את התפתחות הציור לוויתור על פרטים וקווי מתאר לשם הדגשת צורה ואופי בעזרת אור וצל, מתוך שימוש מועט בצבעים. הוא הקדים בכך את האימפרסיוניסטים. לציוריו הייתה השפעה רבה על כמה מהתנועות החדשות בציור שבאו אחריו, ובמיוחד על מאנה.
בוב אייגר
רוברט אלן "בוב" אייגר (באנגלית: Robert Allen "Bob" Iger; נולד ב-10 בפברואר 1951) הוא מנהל מדיה ואיש עסקים יהודי-אמריקאי, המכהן כמנכ"ל חברת וולט דיסני. הוא כיהן כמנכ"ל בשנים 2005–2020 והודיע על חזרתו המיידית לתפקיד ב-20 בנובמבר 2022, לאחר שפוטר מחליפו בוב צ'אפק.
לפני שהחל לעבוד בחברת דיסני, שימש אייגר כנשיא רשת הטלוויזיה ABC בשנים 1994–1995, וכנשיא וסמנכ"ל הכספים של ABC עד שרכשה דיסני את הרשת בשנת 1995.
בשנת 2000 נבחר אייגר לתפקיד נשיא וסמנכ"ל הכספים של חברת דיסני, ובשנת 2005 החליף את מייקל אייזנר כמנכ"ל החברה, לאחר מאמץ של רוי דיסני שנשא פרי בניסיונו לטלטל את הנהלת החברה. בתקופת כהונתו הרחיבה דיסני את מאגר הנכסים הרוחניים שלה ואת נוכחותה בשוקים הבינלאומיים; אייגר הוביל את המהלכים לרכישת פיקסאר בשנת 2006 תמורת 7.4 מיליארד דולר, מארוול קומיקס בשנת 2009 תמורת 4 מיליארד דולר, לוקאס פילם בשנת 2012 תמורת 4.06 מיליארד דולר ואת רכישת פוקס המאה ה-20 בשנת 2019 בעלות כוללת של 71.3 מיליארד דולר, כמו גם את הרחבת פארקי השעשועים במזרח אסיה, ופתח את אתר הנופש דיסנילנד בהונג קונג ובשאנגחאי בשנים 2005 ו-2016 בהתאמה.
שנים ראשונות
אייגר נולד למשפחה יהודית בניו יורק. הוא בנם של מימי (למשפחת טוניק) ולארתור ל. אייגר. אביו היה לוחם במלחמת העולם השנייה וכיהן כסגן נשיא ומנכ"ל השיווק בגרינווייל, והיה גם פרופסור לפרסום וליחסי ציבור. משפחת אביו מיוחסת לרבי עקיבא איגר אמו עבדה בחטיבת הביניים באושנסייד שבניו יורק.
הוא גדל באושנסייד, שם למד בבית הספר בשדרת פולטון וסיים את לימודיו בתיכון אושנסייד בשנת 1969. בשנת 1973 סיים בהצטיינות את לימודיו בבית הספר לתקשורת במכללת איתקה וקיבל תואר ראשון במדעים, טלוויזיה ורדיו.
קריירה
אייגר החל בקריירה שלו במדיה בשנת 1972 כמארח "קמפוס פרוב", תוכנית טלוויזיה במכללת איתקה. הוא חלם להיות מגיש חדשות בזמן שעבד כחזאי, בטרם שינה את יעדיו.
ABC
בשנת 1974 הצטרף אייגר לחברת השידורים האמריקאית ABC. בשנת 1989 מונה להיות נשיא הבידור של החברה. בשנת 1994 מונה לנשיא ומנהל התפעול הראשי.
חברת וולט דיסני
בשנת 1996 רכשה חברת וולט דיסני את ABC ושינתה את שמה ל-ABC Inc. אייגר נשאר בתפקידו כנשיא עד 1999.
ב-25 בפברואר 1999 מינתה דיסני את אייגר לנשיא וולט דיסני אינטרנשיונל, היחידה העסקית המפקחת על פעילותה הבינלאומית של דיסני, וכמו כן ליושב ראש קבוצת ABC, והוציאה אותו מהניהול היומיומי של ABC.
דיסני מינתה את אייגר לנשיא ומנהל התפעול הראשי ב-24 בינואר 2000, מה שהפך אותו לשני בדרג אחרי היושב ראש והמנכ"ל מייקל אייזנר. דיסני הייתה ללא נשיא נפרד מאז עזיבתו של מייקל אוביץ בשנת 1997, אחרי 16 חודשים בדיסני.
מנכ"ל דיסני
כתוצאה ממאמץ מוצלח של רוי דיסני לרענן את הנהלת החברה, החלה דיסני לחפש מנכ"ל שיחליף את אייזנר. ב-13 במרץ 2005 הודיעה דיסני כי אייגר יחליף את מייקל אייזנר בתפקידו. אייגר היה אחראי על הפעילות היומיומית, אם אייזנר החזיק בתפקיד המנכ"ל עד שהתפטר ב-30 בספטמבר 2005. אחת ההחלטות הראשונות של אייגר כמנכ"ל הייתה לפרק את חטיבת התכנון האסטרטגי ולמנות את סמנכ"ל התפעול האסטרטגי, פיטר מרפי, לתפקיד אחר. לפני מינויו של אייגר לתפקיד, ניסו חברי הדירקטוריון רוי דיסני וסטנלי גולד למנוע את מינויו בקמפיין "הצילו את דיסני". ביולי 2005 ניאותו השניים לעבוד עמו.
באוגוסט 2009 הוביל אייגר את המשא ומתן שהוביל את דיסני לרכוש את מארוול ואת הנכסים הנלווים לה בתמורה ל-4 מיליארד דולר. באוגוסט 2014 החזירה דיסני את ההשקעה מהרווח בקופות מסרטי מארוול בלבד.
ב-11 בנובמבר 2011 הודיעה אפל כי בוב אייגר ישמש כחבר דירקטוריון בחברה. הוא התפטר מתפקיד זה באפריל 2019, בעקבות התחרות הצפויה בין שירות הסטרימינג של דיסני ואפל TV פלוס.
באוקטובר 2012 חתם אייגר על עסקה לרכישת לוקאס פילם תמורת 4.06 מיליארד דולר. כתוצאה מכך קיבלה דיסני את הזכויות על סרטי "מלחמת הכוכבים" ו"אינדיאנה ג'ונס".
החוזה של אייגר תוכנן להימשך עד 30 ביוני 2018; עם זאת, במרץ 2017 הודיעה דיסני כי היא מאריכה את כהונתו עד 2 ביולי 2019, ואמרה כי ישמש יועץ בשלוש השנים שלאחר מכן. בדצמבר 2017 הוארך שוב החוזה עד 2021.
ביולי 2018 אישרו בעלי המניות של דיסני ופוקס המאה ה-21 עסקה לרכישת נכסי פוקס. העסקה הושלמה במרץ 2019.
באפריל 2019 הוכרז כי אייגר יעזוב את תפקידו עם תום החוזה שלו בשנת 2021. ב-25 בפברואר 2020 התפטר מתפקידו בחברה ואמר כי "עם ההשקה המוצלחת של השירותים הישירים לצרכן של דיסני והשילוב של פוקס המאה ה-21, אני מאמין שזהו הזמן האופטימלי למעבר למנכ"ל חדש". באפריל 2020, אחרי התפרצות הקורונה אייגר חזר לחברה כיושב ראש.
בנובמבר 2022 הודיע על חזרתו המיידית לחברה אחרי שמחליפו, בוב צ'אפק פוטר מתפקידו.
עמדותיו
אייגר היה יושב ראש ההתרמה לקמפיין הנשיאות של הילרי קלינטון בבחירות 2016 בארצות הברית. ב-2 בדצמבר 2016 נקרא לפורום לאסטרטגיה ולמדיניות של הנשיא הנבחר טראמפ. הוא התפטר מהמועצה המייעצת לנשיא ב-1 ביוני 2017 לאחר שטראמפ הודיע על יציאת ארצות הברית מהסכם האקלים.
חיים אישיים
אייגר נישא פעמיים. נישואיו הראשונים עם קייתלין סוזן הסתיימו בגירושים, מהם יש להם שתי בנות.
בשנת 1995 התחתן אייגר עם העיתונאית ווילו ביי בטקס יהודי וקתולי, ולהם שני בנים.
קרב סלאסיה
קרב סלאסיה (ביוונית: Σελλασίας) הוא קרב שנערך בשנת 222 לפנה"ס, והיה הקרב המכריע שסיים את המלחמה הקלאומנית. בקרב זה לחם צבאן המשותף של ממלכת מוקדון והליגה האכאית נגד ספרטה. הקרב הסתיים בהפסד ספרטני.
רקע
בשנת 228 לפנה"ס, פרצה "המלחמה הקלאומנית" בין קלאומנס השלישי מלך ספרטה לליגה האכאית בהנהגת אראטוס מסיקיון. המלחמה לא הגיעה לידי הכרעה, אולם קלאומנס הצליח להשיג יתרון מסוים. מצבה של הליגה האכאית היה קשה, וחברותיה התקשו לעמוד במשימות השעה. עם זאת, אראטוס הצליח להגיע למשא ומתן עם אנטיגונוס השלישי דוסון, מלך מוקדון, ובשנת 225 לפנה"ס, צבא מוקדוני גדול שמנה 20,000 חיילים ו-1,300 פרשים הגיע אל הפלופונסוס, ומצבו של קלאומנס הורע מיד. בחורף 223 לפנה"ס המוקדונים חזרו לארצם כדי לתת מנוחה לחיילים ולאפשר את זריעת השדות, אך הם חזרו בקיץ 222 לפנה"ס. אנטיגונוס היה מעוניין לסיים את המלחמה במהירות, ועל כן נע עם צבאו ללאקוניה - חבל הארץ שבו שכנה ספרטה עצמה.
היערכות
כוחו היה מורכב כך: 10,000 מוקדונים שלחמו במערך הפלנקס המסורתי, 3,000 פלטסטים, ו-300 פרשים. נוסף על כך היו לו 1,000 אגריאנים ו-1,000 שכירי חרב גאלים. כמו כן הצטרפו אליו כוחות ששלחו בנות הברית שלו: האכאים שלחו 3,000 רגלים ו-300 פרשים, מגלופוליס שלחה 1,000 רגליים בפיקוד קרקידאס, ערי בויאוטיה שלחו 2,000 רגליים ו-200 פרשים, אפירוס שלחה 1,000 רגליים ו-50 פרשים, אותו מספר בא מאקרנאניה, האילירים שלחו 1,6000 חיילים בפיקוד דמטריוס מפארוס. בסה"כ הוביל עמו אנטיגונוס 28,000 רגליים ו-1,200 פרשים.
הקרב
קלאומנס חנה עם צבאו ליד הכפר סלאסיה (ביוונית: Σελλασία), בגבול בין לאקוניה לארקאדיה, 16 ק"מ מצפון לספרטה עצמה. הדרך המובילה לספרטה, התנהלה במקביל לנחל אוינוס (Oenous). על מעבר זה חלשו שתי גבעות: אולימפוס (Olympus) ואואס (Euas). קלאומנס הזדרז לתפוס את הגבעות, וביצר אותן באמצעות סוללות וחפירים. את כוח הפריאויקים ובעלי הברית הוא מיקם על האואס בפיקודו של אחיו אאוקלידס. הוא עצמו התמקם על האולימפוס עם הספרטנים ועם שכירי החרב. במרכז, בין הגבעות, הוא מיקם את פרשיו.
קלאומנס מיקם את כוחותיו בפיקחות רבה, ואנטיגונוס נאלץ לזנוח את תוכנית ההתקפה הישירה. הוא המתין מספר ימים, ולאחר מכן ערך את כוחותיו. את קלי הנשק שלו ואת חלק מבעלי הברית הוא הציב מול אאוקלידס, בעוד הוא עצמו עם יחידות הפלנקס תקף את קלאומנס. את פרשיו הוא ערך אל מול פרשי תחת פיקודו של קצין בשם אלכסנדר, ותגבר אותם ב-1,00 רגליים אכאיים ומספר שווה של אנשי מגלופוליס. הקרב נפתח כאשר דגל לבן הונף. היה זה האות לחיילים האילירים ולקלי הנשק המוקדונים לפתוח במתקפה על האואס. לאחר מכן היה אמור להיות מונף דגל אדום, אשר היה אמור לסמן את תחילת מתקפת הפרשים והאכאים. עם זאת, קלי הנשק הספרטניים אשר הוצבו לצד הפרשים, הבחינו במתקפה על האואס, ותקפו את האילירים מעורפם. המתקפה כולה הייתה בסכנה, אולם חייל צעיר בן מגלופוליס בשם פילופוימן פנה אל מפקדיו המוקדוניים וטען שהדרך היחידה להציל את המצב היא לפתוח במתקפה מיד על הפרשים הספרטניים. בשל גילו הצעיר לא התייחסו מפקדי הפרשים להצעתו ברצינות, וסירבו לפתוח במתקפה לפני שיונף הדגל האדום. לפיכך, פנה פילופוימן אל חבריו האכאיים, ויחד עמם התנפל על הפרשים הספרטנים. כאשר הבחינו קלי הנשק שהפרשים מותקפים, פנו מיד לעזור להם, והמתקפה ניצלה. פילופוימן עצמו נפצע בירכו במהלך הקרב, אולם סירב להפסיק להילחם וגבורתו עודדה את השאר.
אאוקלידס לא בחר לנצל את היתרונות הטופוגרפיים של עמדתו, ולא הסתער על האילירים מיד כשתקפו. תחת זאת הוא המתין על פסגת הגבעה, ותקף רק כשהאילירים הגיעו לשם. החישוב שלו היה שכאשר יאלצו האילרים לסגת, דרך הנסיגה שלהם תהיה ארוכה ותלולה יותר. עם זאת, ההפך מזה קרה, ועד מהרה נדחקו הספרטנים ונאלצו לסגת נסיגה הרת אסון במורד הגבעה. אאוקלידס עצמו נהרג. לטענתו של פילרכוס (המחצית השנייה של המאה ה-3 לפנה"ס), קלאומנס הבחין בכך שאאוקלידס נמצא בצרות, ורצה לסייע לו, אולם נבגד בידי אחד מיועציו ששוחד בידי אנטיגונוס. בינתיים, הניסו הפרשים המוקדוניים (שנהנו מעדיפות מספרית בולטת) את אלו הספרטנים. לעומת זאת, על האולימפוס, היה הקרב קשה הרבה יותר. החיילים משני הצדדים לחמו באומץ רב, מודעים לעובדה ששני המלכים צופים בהם. עם זאת, כאשר הבחין קלאומנס שהמערך על האואס התפרק, הוא חשש מאיגוף, ועל כן הסיג אחור את קלי הנשק שלו, ושלח קדימה את ההופליטים. המוקדונים נדחקו בתחילה בלחץ ההסתערות הספרטנית, אולם בהדרגה נהדפו הספרטנים לנוכח המערך המוקדוני העדיף. בסופו של יום, נמלטו הספרטנים לכל עבר. קלאומנס עצמו מלט עם מספר פרשים לספרטה, ובלילה ירד אל גיתיון שם המתינה לו ספינה שלקחה אותו לאלכסנדריה.
תוצאות
אנטיגונוס כבש את ספרטה ללא מצור, אולם גילה רחמים מפתיעים כלפי התושבים ולא התיר קטל וביזה. הוא ביטל את כל הרפורמות הקלאומניות תוך שימוש בסיסמאות נבובות על להחזיר "על כנה את חוקת האבות". חודש מוסד האפוראט שקלאומנס ביטל, אולם מוסד המלוכה בוטל וספרטה הפכה לרפובליקה אוליגרכית. כמו כן, נציב מוקדוני הושאר בספרטה וספרטה הוחתמה על בריתות שונות שהכפיפו אותה למרותן של מוקדון ובעלות בריתה. קלאומנס עצמו חי באלכסנדריה עוד זמן קצר, לפני שניסה לארגן מרד נגד תלמי הרביעי והתאבד עם חבריו לאחר שהמרד נכשל.
אפונה
אפונה (או אפון מתורבת; שם מדעי: Pisum sativum) הוא צמח ממשפחת הקטניות, בעלת זרעים עגולים וירוקים הגדלים בתרמיל. מחזור חייה הוא כשנה. היא נאכלת בתבשיל, משומרת או חיה ואף כחטיף מטוגן.
אפון (שם מדעי: Pisum) הוא סוג צמחים במשפחת הקטניות. מינים רבים מסוג אפון שוייכו במהלך השנים לסוג טופח כמו אפונה ריחנית. לפי שיטת המיון הנוכחית, הסוג אפון (Pisum) בוטל ואוחד עם הסוג טופח בשנת 2017. שמם המדעי של ארבעת המינים של האפון שגדלים בישראל שונה. ולא רק זאת, לפי שיטת המיון הנוכחית, המינים אפון קיפח ואפון נמוך נחשבים לשמות נרדפים לאפון תרבותי ונכללים בו. ולפיכך בישראל וסביבתה 26 מינים של טופח.
מקור השם
במשנה מופיע השם "אפונים", אם כי יש מן החוקרים שזיהו את האפונים במשנה דווקא עם החמצה (חומוס). המילה אפונה היא מילה יחידאית בתנ"ך, ומופיעה במזמור פ"ח שבספר תהילים:.
היסטוריית התירבות
מלבד האפון המתורבת קיימים עוד שלשה מיני בר בסוג אפון: אפון מצוי (Pisum fulvum), אפון קיפח (Pisum platius), ואפון נמוך (Pisum syriacum). שלושתם קיימים בארץ ישראל. הורי הבר של האפון התרבותי הם האפון הקיפח והנמוך, מכיוון שהם ברי הכלאה איתו וצבע הפרחים הארגמני שלהם מתאים לאפונה התרבותית, בעוד צבע הפרחים של האפון המצוי הוא כתום-קרם. באפוני הבר היה מנגנון הפצה של זרעים, בצורה שבה התרמילים היו מתפתלים סביב עצמם, מתבקעים וזורקים את הזרעים למרחק של מספר מטרים. בתרמיל אפונה יהיו בין חמישה אפונים לשמונה אפונים בזנים של אפונה עדינה יותר.
לאחר בישול, אפונה מכילה כ-22% חלבון, והיא עשירה בוויטמינים, מינרלים וסיבים תזונתיים. אפונה נחשבת על ידי רבים כמקור בריא לחלבון מן הצומח.
צמח האפונה שימש מושא למחקריו של גרגור מנדל, נזיר צ'כי שחי במאה ה-19, ערך הכלאות בזנים טהורים של אפונה, וכך גילה וניסח את חוקי התורשה.
רובר JET1
רובר JET1 (באנגלית: Rover JET1) היא מכונית קבריולה, המאופיינת על ידי מנוע טורבינה המונע על ידי טורבינת גז, מתוצרת יצרנית הרכב הבריטית רובר, (באנגלית: "The Rover Company Limited"), אשר יוצרה בין השנים 1949–1950.
סבסטיאן רוזנטל
קריירה
רוזנטל החל את הקריירה המקצוענית בשנת 1992 בקבוצת אוניברסידד קאתוליקה ממולדתו, ובשנת 1996 עבר לקבוצת גלאזגו ריינג'רס הסקוטית, שם היה לשחקן הראשון מאמריקה הדרומית שמשחק במועדון. עם מעברו לריינג'רס נחשב רוזנטל לשחקן היהודי הטוב בעולם. במהלך שהותו בקבוצה סבל ממספר פציעות שהשביתו אותו ממשחק לתקופות ממושכות, עד שעזב את המועדון וחזר לצ'ילה. בשנים לאחר מכן הספיק לשחק למשך תקופה קצרה במועדון גראסהופרס משווייץ, שם זכה באליפות, אך ללא הצלחה אישית יתרה כאשר ב-22 הופעות כבש שער בודד. בשנת 2006 חתם השחקן בקבוצת קולומבוס קרו מליגת ה-MLS האמריקאית. בקבוצה זו שיחק רוזנטל 20 משחקים וכבש 3 שערים.
בינואר 2007 הגיע רוזנטל לישראל, בה קיבל אזרחות עקב היותו יהודי, וחתם בקבוצת מכבי פתח תקווה, במדיה שיחק עד תום עונת 2006/2007, ולאחר מכן עבר למכבי נתניה. ב-27 באוקטובר 2007 כבש את שערו היחידי בליגת העל, בניצחון 2–1 על מכבי חיפה, ובתום עונת 2007/2008 שוחרר מהמועדון ופרש ממשחק פעיל.
בנבחרת צ'ילה ערך רוזנטל 27 הופעות, בהן כבש שני שערים.
אליזבת מונטגומרי
אליזבת ויקטוריה מונטגומרי (באנגלית: Elizabeth Victoria Montgomery; 15 באפריל 1933 - 18 במאי 1995) הייתה שחקנית קולנוע טלוויזיה אמריקאית. היא זכורה בעיקר מתפקידה בתור סמנת'ה סטיבנס בסדרת הטלוויזיה "מעשי כשפים"; עבורו הייתה מועמדת לחמישה פרסי אמי ולשלושה פרסי גלובוס הזהב.
ביוגרפיה
תחילת הקריירה שלה הייתה בשנות החמישים של המאה העשרים בתוכנית הטלוויזיה של אביה "רוברט מונטגומרי מגיש". בשנות השישים הייתה ידועה בזכות תפקידה כסמנת'ה סטיבנס בסיטקום "מעשי כשפים" של רשת ABC. על תפקיד זה הייתה מועמדת לפרס אמי לבידור בפריים טיים וכן הייתה מועמדת לפרס גלובוס הזהב. אחרי סיום הסדרה ב-1972, השתתפה מונטגומרי בשורה ארוכה של תפקידים בטלוויזיה בהם סרט הטלוויזיה "A Case of Rape" (מ-1974) בתפקיד הלן הארוד, וב-"The Legend of Lizzie Borden" (מ-1975) כליזי בורדן. על שני תפקידים אלה הייתה מועמדת לפרסי אמי.
חיים אישיים
מונטגומרי הייתה נשואה ארבע פעמים. לה ולבעלה השלישי, המפיק של הסדרה "סמנתה" ויליאם אשר, היו שלושה ילדים. בעלה הרביעי היה השחקן רוברט פוקסוורת', איתו התחתנה ב-1993 אחרי עשרים שנה של חיים יחדיו. מונטגומרי מתה במאי 1995 מסרטן המעי הגס, שמונה שבועות אחרי שאובחנה כחולה במחלה.
שלושת המוסקטרים (פירושונים)
{{פירושונים|* שלושת המוסקטרים – סיפורו של אלכסנדר דיומא האב
ראו גם
}}
מארקז היינס
מארקז היינס (באנגלית: Marquez Haynes; נולד ב-19 בדצמבר 1986 באירווינג, ארצות הברית) הוא כדורסלן אמריקאי בעל אזרחות גאורגית המשחק בעמדת הרכז והקלעי בקבוצת רייר ונציה המשחקת בליגת העל האיטלקית בכדורסל. גובהו 1.91 מטרים.
קריירה
את תחילת דרכו עשה בבוסטון קולג' בשנים 2005–2007, שם שיתף פעולה עם שחקנה לשעבר של מכבי תל אביב, טייריס רייס. בשנים 2008–2010 המשיך במכללת טקסס ארלינגטון, כאשר בעונתו האחרונה בקבוצה זו הוא קלע 16.5 נקודות בממוצע למשחק וכמו כן שיפר את רוב הנתונים האישיים שלו בהשוואה לעונותיו הקודמות.
את תחילת דרכו בכדורסל האירופי, החל באלאן שאלון, מהליגה הראשונה בצרפת. כבר בעונה זו, היינס היה שותף לזכייתה של הקבוצה בפעם הראשונה בגביע הצרפתי, כאשר זו גברה על לימוז' במשחק הגמר בתוצאה 71:79.
בעונה שלאחר מכן, היינס עבר לגראן קנריה, מהליגה הספרדית הראשונה. בעונה זו היינס, עם ממוצע של 10.9 נקודות למשחק, סייע לקבוצתו להישאר בליגה כאשר זו סיימה במקום ה-14.
בעונת 2012/2013 היינס עבר לארטלנד דראגונס, מהליגה הגרמנית הראשונה, איתה זכה להגיע לשלב הפלייאוף, כאשר זו סיימה את עונתה הרגילה במקום השישי. במהלך עונה זו היינס קלע 12.2 נקודות בממוצע למשחק.
בשנת 2011 היינס קיבל אזרחות גאורגית, ושיחק עבורה ביורובאסקט 2011.
ביולי 2014 מארקז היינס חתם במכבי תל אביב לשנתיים.
ביולי 2015 חתם היינס בסאסרי האיטלקית, ובתחילת 2016 חתם בפנאתינייקוס.
כמעט מפורסמים
עלילת הסרט
הסרט מתחיל בשלהי שנות השישים, כשסצנת ה"סקס, סמים ורוקנ'רול" תופסת תאוצה וסוחפת אחריה בני נוער ברחבי העולם, במקביל לשמרנות מצד המבוגרים.
ויליאם מילר בן ה-11 (פטריק פיוגיט) גר עם אחותו הגדולה בסן דייגו תחת משטרה הקשוח של אימם הדאגנית והשמרנית (פרנסס מקדורמנד). האם עושה מעשים יוצאי דופן כמו לחגוג את חג המולד בחודש ספטמבר על מנת שהוא לא יהיה ממוסחר. אחותו המרדנית של ויליאם שאינה יכולה יותר, עוזבת את הבית בגיל 18 כדי להפוך לדיילת, ומשאירה לו את אוסף התקליטים שלה.
כעבור 4 שנים ויליאם הוא אינטלקטואל רוקנ'רול שכותב למגזיני מוזיקה מקומיים. כישרונו מתגלה בידי עורכי מגזין "הרולינג סטון" הנחשב, ואלה, בלי לדעת את גילו, שוכרים אותו כדי לסקר להקה בתחילת דרכה, "סטילווטר" במהלך סיבוב הופעות. ברשות אמו ובעזרתו של כתב הרוק לסטר בנגס (פיליפ סימור הופמן) הוא מצטרף אל הלהקה, ונוסע עמם מקליפורניה ועד ניו יורק באוטובוס שבהמשך מוחלף במטוס פרטי. במהלך סיבוב ההופעות הוא נחשף לצד המכוער של עולם הרוק: סמים, התעמתויות בין חברי להקה, מסחור מצד חברות התקליטים, ומעל הכל, היחס המתנשא של כוכבי הרוק למעריצות הנגררות אחרי הלהקה. ויליאם מתאהב בנערה שמכנה את עצמה "פני ליין" (קייט הדסון), מעריצה מסורה אך שברירית שמנסה לרכוש את ליבו של גיטריסט הלהקה, ראסל האמונד (בילי קרודופ). האמונד הוא כוכב על שמנצל את פני ליין ומסתיר אותה מאשתו.
הסרט כולל שירי רוק קלאסיים של להקות רוק אגדיות, שמשווים לסרט אווירה ברוח התקופה.
מחזמר
בשנת 2019 הועלה מחזמר בעל אותו שם המבוסס על הסרט בסן דייגו.
כל גיבור נשבר
כל גיבור נשבר הוא שיר שהוקלט על ידי הזמר הישראלי רביב כנר. השיר יצא ב-13 בדצמבר 2022 בתור הסינגל הראשון מאלבום האולפן השני שלו. השיר נכתב והולחן על ידי קרן פלס ואבי אוחיון והופק על ידי מתן דרור.
השיר, שיצא סמוך ליום ההוקרה לפצועי מערכות ישראל הוקדש לנפגעי פוסט־טראומה בעקבות שירותם הצבאי בצבא ההגנה לישראל.
וידאו קליפ
ב-12 בדצמבר 2022, יום לפני צאת השיר פרסם כנר טיזר לשיר באינסטגרם בו הוא נראה כשהוא שר את המשפט הראשון מהשיר: "דיברנו שעות לא אמרת לי כלום".
עם יציאת השיר ב-13 בדצמבר עלה גם הוידאו-קליפ של השיר לערוץ היוטיוב של כנר. הקליפ בוים על ידי לירן סגל, הופק על ידי נטע בירק וצולם על ידי עופר בן יהודה. בקליפ נראה רביב כנר בחולצה וכובע גרב שחורים על רקע שחור כשהוא שר את מילות השיר. במהלך הקליפ מוצגים פלאשבק ים של חייל הנופל בקרב אשר מגולם על ידי ויקטור פסנקו.
ב-15 בדצמבר פרסם כנר קטע מצילומי הקליפ לשיר וכתב:.
ביקורת
דודי פטימר מאתר מעריב תיאר את השיר: "לחן נוגע וביצוע מרסק לב שלא משאיר אף עין יבשה. מסוג השירים שאין בהם דופי אלא אך ורק אופי (ויופי)".
אדל האנל
אדל האנל (בצרפתית: Adèle Haenel; נולדה ב-1 בינואר 1989) היא שחקנית צרפתייה, זוכת שני פרסי סזאר, פרס לומייר ופרס רומי שניידר.
ביוגרפיה
האנל גדלה בפריז. את קריירת המשחק החלה בגיל 11, אחיה ענה למודעת דרושים לסרט "הפרחחים", היא הצטרפה אליו למבחני הליהוק ונבחרה לשחק בתפקיד הראשי בסרט. לאחר סיום לימודי התיכון לוהקה ב-2007 לתפקיד ראשי בסרט ההתבגרות הלהט"בי "חבצלות המים", סרטה הראשון של במאית הקולנוע סלין סיאמה, על תפקידה הייתה מועמדת למועמדת לפרס סזאר לשחקנית המבטיחה ביותר. היא מיעטה לשחק עד 2011 בה השתתפה במספר סרטים, שלושה מהם הוצגו בפסטיבל הקולנוע בקאן. עבור תפקידה בסרט "L'Apollonide : Souvenirs de la maison close" זכתה בפרס לומייר והייתה מועמדת לפרס סזאר לשחקנית המבטיחה.
ב-2013 זכתה בפרס סזאר לשחקנית המשנה הטובה ביותר על תפקידה בסרט "סוזאן". ב-2014 זכתה בפרס סזאר לשחקנית הטובה ביותר על תפקידה ב"מלחמה ממבט ראשון". ב-2015 זכתה בפרס רומי שניידר לשחקנית הצעירה והמבטיחה בקולנוע הצרפתי. ב-2020 הייתה מועמדת לפרס סזאר לשחקנית הטובה ביותר על תפקידה בסרט "דיוקן של נערה עולה באש". האנל הייתה בת זוגה של הבמאית סלין סיאמה, אותה הכירה בסרט "חבצלות המים". מאז 2018 היא בזוגיות עם הזמרת הצרפתייה ג'וליה לאנואה.
עדות על תקיפה מינית
בנובמבר 2019 העידה האנל באמצעות התקשורת כי הותקפה מינית על ידי הבמאי כריסטופר רוג'יה, במעשים שהחלו כשהייתה בת 12 ונמשכו עד שהייתה בת 15. עדותה זכתה לתמיכה בעדויות נוספות שניתנו על ידי עשרות אנשים ונאספו באתר החדשות הצרפתי Mediapart. בעקבות עדותה של האנל נפתחה חקירה כנגד רוג'יה, והוא הודח מאיגוד הבמאים של צרפת.
עדותה של האנל על התקיפה המינית שעברה השפיעה על נשים אחרות מתחומים שונים לחשוף סיפורי הטרדה שעברו.
מזרע
מִזְרָע הוא קיבוץ בעמק יזרעאל, בין עפולה לנצרת, הנמצא בתחום השיפוט של המועצה האזורית עמק יזרעאל. הקיבוץ השתייך לקיבוץ הארצי, אשר התאחד עם התק"ם לתנועה הקיבוצית.
מקור השם
שמות יישובים הכוללים את הביטוי "מזרע" נזכרים במקורות ובמפות מימי הביניים ומקורו בספר ישעיהו פרק י"ט, פסוק ז': . המונח "מזרע" הפך מטבע לשון למקום קיום אנושי-חקלאי, בניגוד ל"ישימון" שהוא אזור ריק מצמחייה ומאדם. אזכורים ראשונים לשם המקום באתר הקבוץ, הם 'קאסל מסרה' (Kasal Mesra), אותו מתאר הכומר הגרמני בורכארד מהר-ציון, בספרו 'תיאור ארץ הקודש' מ-1283, והגאוגרף הוונציאני מַרינוֹ סנודו טוֹרסֶלוֹ ב'ספר הסודות של נאמני הצלב' מ-1321. את המקום בשמו תיארו גם אדוארד רובינסון וון דה-ולדה בתחילת המאה ה-19, והם מתארים ישוב עם סרקופגים ביזנטיים מהמאות 4-5. במפת הקרן לחקר ארץ ישראל (1880) מופיע השם "חרבת מזרע" (Kh. al-Mezrah) כקילומטר מזרחית ממקום הקבוץ. השם "מזרע" ניתן לקיבוץ באפריל 1928 על ידי ועדת שמות היישובים של הקרן הקיימת.
היסטוריה
הקיבוץ הוקם על גבעת "רובע-אל-נצרא" ב-21 בנובמבר 1923 על ידי "קבוצת צריפין" של עולים יוצאי גליציה, בני העלייה השלישית, שעלו לארץ שלוש שנים קודם לכן והתגבשו בבניית מחנה הצבא הבריטי צריפין (סרפנד). יחד עם קבוצת צריפין עלתה למקום קבוצת מרקנהוף שהתיישבה בצמוד לקבוצת צריפין. בשל מחסור בקרקע מספקת לשני יישובים, החליטו המוסדות המיישבים להקצות למרקנהוף אדמות בעמק הירדן, בהן הקימו את קיבוץ בית זרע, ואת אדמתם העבירו לקבוצת צריפין. עם יציאת מרקנהוף בשנת 1927 הוחלט לעבות את היישוב ולצרף אליו בהדרגה החל משנת 1929 ובמהלך שנות השלושים חברים מתנועת השומר הצעיר מגליציה, שעברו הכשרה בגבעת מיכאל. בשנים אלו קבעו המוסדות את שמו הסופי של הקיבוץ והוא צורף לתנועת השומר הצעיר.
בשנים 1944–1946 שכן במזרע מטה הפלמ"ח עד שהתגלה על ידי שלטונות המנדט במסגרת מבצע אגאתה בשנת 1946. הבריטים הצליחו לתפוס את רשימת חברי הפלמ"ח שהייתה במקום אולם השמות היו מוצפנים. לאחר שחבר המשק יעקב לוי הצליח להוציא את מחברת הקודים ולהשמיד אותה, לא הצליחו הבריטים לפצח את הקוד ולא נגרם כל נזק.
באותה תקופה עברה בשדות הקיבוץ רכבת העמק, ובמוזיאון הקיבוץ עדיין ניתן לראות מקטע מן המסילה המקורית.
הקיבוץ הוא מהמובילים בישראל בגידולי שדה ומצויה בו רפת חולבות גדולה, בבעלות משותפת עם קיבוץ גבעת עוז. בשנת 1957 הקים הקיבוץ את מפעל "מעדני מזרע" לעיבוד בשר, ובכלל זה גם בשר חזיר. במשך שנים רבות היה מפעל זה בין הספקים הבודדים של בשר לא כשר בישראל. בעקבות העלייה מברית המועצות לשעבר בשנות התשעים קמו לו מתחרים, והקיבוץ מכר את המותג ומערך היצור לחברת "טיב טעם".
בשנת 1958 הוקם בקיבוץ מפעל ההידראוליקה והמעליות ההידראוליות "תעמ"ל" (תעשיית מוצרי לחץ). בהמשך הוקם גם מפעל "מטלור 2000" לייצור מוצרי מתכת באמצעות הזרקת אבקות מתכת (מטלורגיה), אולם המפעל נמכר לחברת ישקר. בכניסה ליישוב ניצב מלון "נוף תבור", הנמצא בבעלות משותפת של הקיבוץ ושל חברת הורן את ליבוביץ'. כמו כן מפעיל הקיבוץ אירוח כפרי, תחנת דלק, מוסך, ובית אבות "אור העמק".
בסמוך לקיבוץ נמצא בית-הספר העל-יסודי "עמקים-תבור", בו לומדים תלמידים מרמת ישי, ומהקיבוצים מזרע, שריד, מרחביה, עין דור וגזית, מהמושבים תל עדשים, בלפוריה ומושב מרחביה וכן תלמידים מאחוזת ברק ותלמידים בודדים גם מנוף הגליל הסמוכה.
בקיבוץ נמצא מוזיאון מזרע הקטנה ובו מוצגים רבים שנאספו מכל השנים בקיבוץ. המקום פתוח לסיורים מודרכים לקבוצות. כן יש אפשרות ביקור בסליק של מזרע שהכניסה אליו מוסתרת מתחת לאמבט.
בשטח הקבוץ פועלת שלוחה של מכינה קדם-צבאית רבין. שהיא אחת משלוש המכינות היחידות שמונגשות לחלוטין לבעלי מוגבלויות.
אנדרסון סילבה
אנדרסון סילבה (בפורטוגזית: Anderson Silva) הוא לוחם MMA ברזילאי ואלוף העולם לשעבר במשקל בינוני של ה-UFC. סילבה, המכונה "העכביש" (The Spider), מתמחה באיגרוף תאילנדי וג'יו ג'יטסו ברזילאי (חגורה שחורה).
סילבה מחזיק בשיא של 16 ניצחונות רצופים, שמציב אותו כלוחם שכהן כאלוף למשך התקופה הארוכה ביותר בתולדות הארגון. המאזן שלו עומד על 33 ניצחונות (מתוכן 20 בנוקאאוט), 7 הפסדים ו-10 קרבות בהם שמר על תוארו כאלוף העולם.
סילבה מדורג בפרסומים רבים כלוחם המוביל בקטגוריית המשקל הבינוני, ובעולם ה-UFC, ישנו קונצנזוס על כך שסילבה הוא אחד הלוחמים הטובים בעולם, ואחד הגדולים בהיסטוריה.
סילבה החל לעסוק באיגרוף קלאסי כבר בגיל 14, והגיע לדרגת יחסית טובה לגילו. סילבה גם התאמן בהיאבקות רומית והגיע לדרגת מורה. כיום סילבה מתאמן בקבוצת Black House ביחד עם לוחמי זירה ידועים כמו ליוטו מצ'ידה, ויטור בלפורט ואנטוניו נוגיירה. ב-3 באוקטובר סילבה שבר את רגלו בקרב מול כריס ווידמן והפסיק להילחם.
קריירת MMA
סילבה ערך את הופעת הבכורה שלו כלוחם מקצועי בברזיל בשנת 1997, בקטגוריית המשקל החצי-בינוני (עד 77 קילוגרם). בשנת 2002, אחרי סדרה של ניצחונות על יריבים מקומיים, הוא עבר להילחם ביפן במסגרת ארגון Pride. במקביל השתתף סילבה גם בקרבות בארגון הבריטי Cage Rage, שם זכה בתואר האלוף בקטגוריית המשקל הבינוני.
בשנת 2006 הצטרף סילבה לארגון ה-UFC האמריקאי, שנחשב לארגון הקרבות המוביל בעולם ובו משתתפים טובי הלוחמים. סילבה, שהיה אז עדיין לוחם אלמוני בארצות הברית, ניצח בקרב הראשון שלו את כריס לייבן בתוך 49 שניות בסיבוב הראשון.
לאחר מספר חודשים, קיבל סילבה הזדמנות להתמודד על תואר האליפות במשקל בינוני מול האלוף המכהן ריץ' פרנקלין. באחד הקרבות הזכורים ביותר של ה-UFC, סילבה הכה את פרנקלין בסדרה של ברכיות לגוף ולפנים, וניצח לאחר שלוש דקות בסיבוב הראשון.
מאז זכייתו בחגורת האליפות ב-2006, הצליח סילבה להגן על תוארו מספר מרשים של עשר פעמים, כשהוא מביס לוחמים ידועים כדן הנדרסון, פורסט גריפין והאלוף לשעבר פרנקלין בפעם השנייה. בשל שליטתו המוחלטת במשקל הבינוני, ערך סילבה גם מספר קרבות במשקל חצי בינוני וניצח בכולם. בסך הכל עומד המאזן שלו ב-UFC על שיא של 16 ניצחונות רצופים.
ביולי 2013 הפסיד תחרות ה-UFC 162 לכריס ווידמן בנוקאאוט טכני. בדצמבר התמודדו השניים בקרב חוזר בו הפסיד סילבה שוב, לאחר ששבר את רגלו במהלך בעיטה ליריבו. הוא חזר לזירה בתחרות UFC 183 בינואר 2015 וגבר על ניק דיאז.
סגנון לחימה
סילבה החל את האימונים שלו בגיל 12, באיגרוף תאילנדי. לסילבה חגורה שחורה בג'ו ג'וטסו, בטאקוונדו ובג'ודו, בנוסף לחגורה צהובה בקפואירה. כמו כן סילבה מתאגרף מקצועי.
אנדרסון סילבה ידוע כלוחם מלוטש וטכני שכוחו העיקרי הוא במכות המדויקות שהוא שולח לעבר יריבו, ובכך מצליח לנצח את רוב הקרבות בנוקאאוט מרשים. הוא מסתמך על רפלקסים מהירים, בהם הוא משתמש להחמקויות והתקפות-נגד. בנוסף, סילבה מיומן גם בהיאבקות רומית, וניצח מספר קרבות בעזרת הכנעות וחניקות.
בטלוויזיה
בשנים 2017–2018 שימש כפרשן בעונות הראשונה והשלישית של תוכנית הריאליטי ספורט האמריקאית "הביסטמאסטר האולטימטיבי".
קלוד סוטה
קלוד סוטה (בצרפתית: Claude Sautet; 23 בפברואר 1924 – 22 ביולי 2000) היה תסריטאי ובמאי סרטים צרפתי.
ביוגרפיה
קלוד סוטה נולד במונרוז', הו-דה-סיין, צרפת. הוא למד בתחילה ציור ופיסול בטרם למד קולנוע באוניברסיטה בפריז, שם הוא החל את הקריירה שלו ומאוחר יותר נהיה מפיק טלוויזיה. הוא צילם את סרטו הראשון Bonjour Sourire ב-1955.
הוא עלה לתודעה הבינלאומית עם סרטו Les Choses de la Vie ב-1969, לו הוא כתב את התסריט ואותו ביים, כמו יתר סרטיו. הדבר היה ניכר בתחרות בפסטיבל קאן בשנת 1970, שם הוא זכה לקבלת פנים נלהבת. סרטו גם חידש את הקריירה של רומי שניידר, ששיחקה בהרבה מסרטיו של סוטה כגון מקס והגרוטאות (Max et les Ferrailleurs) ב-1971, שם היא גילמה את דמותה של זונה בעוד שבסרט סזאר ורוזאלי (César et Rosalie) מ-1972 היא שיחקה אישה נשואה שמאהבה הקודם שב לחייה.
הסרט ונסן, פול, פרנסואה והאחרים (Vincent, Paul, François, et les Autres) משנת 1974 הוא אחד מסרטיו של סוטה שנתקבלו באהדה הרבה ביותר. ארבעה גברים בגיל העמידה מבלים יחדיו בכפר בכל סוף שבוע בעיקר על מנת לדון אודות חייהם. הסרט מציג כמה מגדולי השחקנים של הקולנוע הצרפתי כמו מישל פיקולי, איב מונטן, ז'ראר דפארדיה וסטפאן אודראן.
סרטו Simple Story במקור (Une Histoire simple) היה מועמד לזכייה בפרס האוסקר כסרט הזר הטוב ביותר. הסרט הציג את שניידר שוב, בפעם הזאת כאישה עובדת שאינה רווחת נחת מחייה, המצויה בשנות הארבעים לחייה. היא זכתה על הופעתה בו לפרס הסזאר כשחקנית הטובה ביותר.
בשנות השמונים הוא עשה שני סרטים בלבד Garçon! ב-1983, דרמה בכיכובו של איב מונטן כסופר בגיל העמידה, והקומדיה Quelques Jours Avec Moi ב-1988.
ב-1993, זכה קלוד סוטה באריה הכסף בפסטיבל הסרטים של ונציה וזכה בפרס הסזאר כבמאי הטוב ביותר עבור סרטו לב בחורף (Un Coeur En Hiver). הוא זכה שוב בסזאר שלוש שנים לאחר מכן על סרטו נלי ומר ארנו. בשני הסרטים כיכבה עמנואל ביאר.
מים קלים
מים קלים הם מים שמורכבים מהאיזוטופים הקלים והנפוצים ביותר של חמצן ומימן 1H216O. במילים אחרות, מים קלים הם האיזוטופולוג הקל ביותר של מים. ריכוז המים הקלים במים המצויים בטבע הוא בין 99.73%-99.76% (ריכוז מולי). לצריכת מים קלים אין כל תועלת בריאותית על פני צריכת מי ברז רגילים
איזוטופולוגים של מים
איזוטופים הם סוגים שונים של אותו יסוד כימי שנבדלים במשקל של הגרעין. ההבדל במשקל נובע מהעובדה כי הגרעינים של האיזוטופים מכילים מספר שונה של נייטרונים (אך אותו מספר של פרוטונים). מולקולות בעלות שילובים שונים של איזוטופים הן איזוטופולוגים של אותה מולקולה.
איזוטופים אלה יוצרים תשע מולקולות-איזוטופולוג של מים:
תקנים בינלאומיים
ריכוז של האיזוטופים הכבדים של מימן וחמצן במים הטבעיים מבוקר על ידי שני סטנדרטים בינלאומיים: לפי תקן SMOW ערכם האבסולוטי של דאוטריום וחמצן-18 במי האוקיינוס: D /1H =(155,76±0,05)•10−6, שזה PPM 155.76, 18O /16O =(2005,20±0,45)•10−6, שזה PPM 2005. לפי תקן SLAP D/H=89•10−6, שזה PPM 89, 18O/16O=1894•10−6, שזה PPM 1894. תקן SLAP מאפיין את המים הטבעיים הקלים ביותר על פני כדור הארץ. הקלילות של המים בחלקים השונים של כדור הארץ שונה.
במים טבעיים ריכוז משקלם של איזוטופים כבדים יכול להגיע ל-2.97 גרם/ק"ג. מים טבעיים המתקרבים לתקן SLAP לגבי כמות האיזוטפולוג 1H216O ואף אלו שעברו טיהור מיוחד על-מנת להגדיל איזוטופולג מסוג זה, נקראים 'מים קלים באופן מיוחד' (הגדרה פחות רשמית, המתואמת לתנאים אמיתיים).
במים קלים חלקו של האיזופוטולוג הקל ביותר ( % מולי): 99.76 < 1H216O ≤ 100. אם נוציא ממים, העונים לדרישת תקן SMOW, את כל המולקולות של האיזוטופים הכבדים, אשר חלקם המסתי הוא -2.97 גרם/ק"ג ונחליפם ב 1H216O, אזי המסה של 1 ליטר מים הקלים מבחינה איזוטופית, תקטן ב-250 מ"ג. לכן, הפרמטרים של מים קלים, וראשית כל "הקלות" שלהם וההרכב איזוטופי, ניתנים למדידה בעזרת שיטות כמו ספקטרומטרית מסה, gravimetry, NMR ו- laser absorption spectroscopy.
הפקת מים קלים וייצורם
לצורך הפקת מים קלים פותחו שיטות ומתקנים אשר מאפשרים להפחית במידת מה את נוכחות של דאוטריום במים תוך שמירה על ההרכב האיזוטופי של החמצן המקורי. תהליך העושה שימוש בשיטת "מי טל" מפחית את האיזוטופים הכבדים של דאוטריום וטריטיום וכולל פעולות של קירור מים והפשרתם לאחר מכן, אך היקף ההפחתה של דאוטריום במקרה זה קטן למדי. דילול משמעותי של איזוטופי דאוטריום מושג על ידי שימוש באלקטרוליזה, אבל ההספק בשיטה זו נמוך ביותר.
למרות שירידה בדאוטריום מביאה לעליה בריכוז של 1H216O, האפקטיביות של דילול הדאוטריום בלבד מהמים מוגבלת. גידול משמעותי בריכוז של 1H216O במים אפשרי רק כאשר מדללים גם את המולקולות המכילות איזוטופים כבדים של 17O, 18O. דרך יעילה לייצור מים קלים טהורים במיוחד וריכוז 1H216O גבוה בקנה מידה תעשייתי, שהוצעה בפטנט, עושה שימוש במעבר של מים במגדל זיקוק לצורך הסרת כמות גדולה מאוד של מולקולות המכילות איזוטופים כבדים של מימן וחמצן, וכתוצאה מכך הגדלה משמעותית של הריכוז של 1H216O. המים הקלים המתקבלים בדרך זו מתאפיינים ברמה גבוהה של הומוגניות של ההרכב האיזוטופי.
The Crown
דה קרוון (The Crown) הייתה להקת דת' מטאל מלודי ות'ראש מטאל ממטרולהאטן שבשוודיה. במקור נקראו "קרוון אוף ת'ורנס" ("Crown of Thorns" - זר קוצים), אך הם נאלצו לשנות את שמם משום שלהקה גלאם-פופ נוצרית השתמשה בשם הזה לעצמה. המוזיקה והליריקה שלהם הושפעו מדת', נושאים אנטי-דתיים (לרוב נגד נצרות) ומרד. הלהקה התפרקה ב-2004. אחרי ההתפרקות יוהאן לינדסטארד (חבר בהרכב) הקים את הלהקה One Man Army and the Undead Quartet. מרקו טרבונן הקים את הלהקה Angel Blake שנקראה על שם שיר של הלהקה Danzig.
זיף (כפר)
זיף (בערבית: زيف) הוא כפר פלסטיני הממוקם 7 ק"מ דרומית לחברון. הכפר נמצא בנפת חברון במרכז חבל יהודה. לפי נתוני הלשכה הפלסטינית המרכזית לסטטיסטיקה, אוכלוסייה הכפר מנתה 1,120 תושבים בשנת 2016.
בזיף הייתה אוכלוסייה יהודית עד לפחות עד המאה ה-4, אך היא התנצרה בתקופה הביזנטית. נתגלו בה שרידים של כנסייה מתקופה זו.
ב-1838 זיהה אדוארד רובינסון את העיר המודרנית זיף ואת תל זיף הסמוכה לה עם זיף המקראית.
זיף נמצא תחת שליטה ישראלית החל ממלחמת ששת הימים ב-1967.
גדי שמני
ביוגרפיה
שמני נולד בירושלים לסימנטוב ושמחה שמני. בנעוריו למד בתיכון רנה קסין בעיר מגוריו.
שרות צבאי
בנובמבר 1977 התגייס לצה"ל, התנדב לצנחנים, ושובץ בגדוד 202. בצנחנים עבר מסלול הכשרה כלוחם וקורס מ"כים חי"ר. היה מפקד כיתה ויצא לקורס קציני חי"ר, שעם סיומו מונה למפקד מחלקה בגדוד 202. לאחר מכן שימש סגן מפקד פלוגה ומפקד פלוגה, אותה הוביל בקרבות בביירות במלחמת לבנון הראשונה. לאחר המלחמה רצה להשתחרר מצה״ל אך מפקדיו לחצו עליו להמשיך לשרת בחטיבה. גדי נישא להדס, חברתו מאז היותו מפקד כיתה בצנחנים ויצא יחד עם רעייתו הטרייה לארצות הברית לקורס השלמת הקצונה בכוחות המיוחדים של צבא ארצות הברית - הכומתות הירוקות. לאחר סיום הקורס, בו הצטיין בתחומים רבים, חזר לשרת כמ"פ. על השפעת הקורס סיפר:
לאחר מכן שימש כסגן מפקד גדוד 202 תחת המג"ד אלעזר שטרן. בשנים 1987 – 1989 שימש כמפקד סיירת צנחנים. כמפקד הסיירת השתתף בין היתר במבצע חוק וסדר שהתנהל בכפר מיידון בלבנון. בשנים 1989 – 1990 היה שמני מפקד גדוד 890 של הצנחנים. מעט לפני סיום תפקידו כמג"ד, בשנת 1990, נפצע קשה כאשר הג'יפ שבו נסע התהפך והידרדר לתהום בצד הכביש בצמוד לגדר המערכת בגבול לבנון. לאחר טיפולים רפואיים ושיקום שנמשכו כשלושה חודשים שב לתפקידו כמפקד הגדוד. בתפקידיו הבאים שימש מפקד גדוד בבית הספר לקצינים, מפקד חטיבה 226 חטיבת מילואים של הצנחנים בשנים 1993–1995, מפקד חטיבת יהודה בשנים 1995–1997, ומפקד עוצבת חצי האש, חטיבת צנחנים מובחרת במילואים בשנים 1997–1999, משנת 1999 עד 2001 שימש כמפקד חטיבת הצנחנים.
בשנת 2001 הועלה לדרגת תת-אלוף ומונה לקצין חי"ר וצנחנים ראשי. בשנת 2003 התמנה למפקד אוגדת עזה, ועמד בראשה בלחימה כנגד הטרור הפלסטיני. ב-2004 שימש ראש חטיבת המבצעים במטכ"ל. בספטמבר 2005 קודם לדרגת אלוף ומונה למזכירו הצבאי של ראש הממשלה אריאל שרון ובהמשך היה מזכירו הצבאי של ראש הממשלה אהוד אולמרט ושימש בתפקידו במהלך מלחמת לבנון השנייה.
ב-31 במאי 2007, בתום כהונתו כמזכירו הצבאי של ראש הממשלה, מונה למפקד פיקוד המרכז. במהלך כהונתו אירעו עימותים בינו לבין ציבור המתנחלים ביהודה ושומרון, על רקע פרסום צווי הגבלת תנועה לקיצוניים יהודים שנחשדו בפעילות טרור. באוקטובר 2009 מונה לנספח צה"ל בארצות הברית. בנובמבר 2012 סיים את תפקידו והשתחרר מצה"ל.
לאחר פרישתו מצה"ל
שותף עם ד"ר משה צברי בחברת GME TRUST העוסקת בניהול משברים בישראל ובחו"ל. עוד עוסקת החברה בשיפור תהליכי עבודה והטמעתם, בארגונים שונים בישראל ובעולם. בישראל מתמקדת החברה בסיוע לרשויות מקומיות במגזר המיעוטים ובפריפריה, על ידי שיפור תהליכי העבודה, תהליכי קבלת ההחלטות והובלת פרויקטים מגוונים.
בשנת 2015 מונה לתפקיד ראש מטה היבשה בתעשייה האווירית ומיצב את תחום היבשה כתחום מוביל עם מכירות שנתיות של כ-400 מיליון דולר בשנה. בתקופתו הוגדר תחום היבשה כמנוע צמיחה והושקעו משאבי מו"פ בעיקר בתחומי הרובוטיקה היבשתית ומערכות לחימה אוטונומיות.
בסוף 2018 הודיע לתעשייה האווירית על סיום תפקידו ועבר בינואר 2019 לכהן כסגן נשיא לצפון אמריקה של חברת ICTS Europe, חברה בבעלות קבוצת SOFINOR הצרפתית, העוסקת בשרותי אבטחה וניהול בכ-150 שדות תעופה ברחבי אירופה, קנדה וארצות הברית ובמתקנים אסטרטגיים ומסחריים במקומות רבים ברחבי אירופה וצפון אמריקה.
שמני משמש כיושב ראש ועד ידידי הארגון היציג של נפגעי פעולות איבה. חברי הוועד פועלים בהתנדבות לרווחת הנפגעים ומשפחותיהם.
השכלה וחיים אישיים
שמני בעל תואר ראשון בכלכלה ומדעי המדינה מטעם אוניברסיטת בר-אילן ובעל תואר שני בביטחון לאומי מטעם אוניברסיטת חיפה.
הוא בוגר המכללה הבין-זרועית לפיקוד ולמטה של צה"ל, בוגר קורס בכוחות המיוחדים של צבא ארצות הברית בצפון קרוליינה (שמני הוא אחד הקצינים היחידים בצה"ל שהשתתף בסדנת הישרדות של יחידת העילית האמריקאית הכומתות הירוקות). ובוגר המכללה למלחמה של צבא ארצות הברית.
באוגוסט 2016 אמר שמני בכנס של מפקדים למען ביטחון ישראל:
שמני נשוי להדס ואב לשלוש בנות ובן. שתי בנותיו הגדולות שרתו בצה״ל כקצינות, בנו משרת בתפקיד קצונה ביחידה לוחמת ובתו הצעירה משרתת כקצינת הדרכה.
מתגורר במודיעין-מכבים-רעות.
פונטם
פונטם (בצרפתית: Fontem) הוא כפר בקמרון שנמצא באזור דרום-מערב.
אקלים
הטמפרטורה הממוצעת היא 18 מעלות צלזיוס. החודש הכי חם הוא פברואר (20 מעלות צלזיוס). החודש הכי קר הוא יוני (16 מעלות צלזיוס). כמות המשקעים הממוצעת היא 2,011 מילימטרים בשנה. חודש ספטמבר הוא החודש שיש בו הכי הרבה גשם (348 מ"מ גשם), וחודש ינואר הוא החודש שיש בו הכי פחות גשם (18 מ"מ גשם).
תנועה ותחבורה
פונטם נמצא ליד הכביש האזורי P19.
בריאות
בפונטם, ישנו בית חולים קטן הפועלת על ידי קבוצת מיסיון המכיל כ-120 מיטות. בבית החולים, יש שירות אשפוז נרחב שמטפל בעיקר במלריה, במחלת השינה, בשחפת, בטיפואיד וב-HIV.
מספר שלם
מספר שלם הוא מספר הנכתב ללא מרכיב של שבר. לדוגמה, 3, 7, -15 ו--32 הם מספרים שלמים, אך ו--0.94 אינם מספרים שלמים.
קבוצת המספרים השלמים מורכבת מהמספר אפס, המספרים הטבעיים (1,2,3,\dots) והמספרים הנגדיים להם (המספרים השליליים ) ומסומנת בדרך כלל ב-\mathbb {Z}. בדומה למספרים הטבעיים, קבוצת המספרים השלמים היא אינסופית בת מנייה.
קבוצת המספרים השלמים \mathbb {Z} מהווה תת-קבוצה של קבוצת המספרים הרציונליים \mathbb {Q} שמהווה בעצמה תת-קבוצה של קבוצת המספרים הממשיים \mathbb {R} שהיא תת-קבוצה של קבוצת המספרים המרוכבים \mathbb {C}.
המספרים השלמים, עם פעולות החיבור והכפל, מהווים את חוג המספרים השלמים. מבחינות רבות, המושג חוג הוא הפשטה אלגברית של המספרים השלמים.
בתורת המספרים האלגברית מתייחסים לעיתים למספרים שלמים כאל שלמים רציונליים כדי לבדל אותם מסוגי שלמים אחרים במתמטיקה כגון שלמים אלגבריים, שלמים של גאוס או שלמים של אייזנשטיין.
סימון
קבוצת המספרים השלמים מסומנת בדרך כלל ב-\mathbb {Z} או ב-\bold Z (האות Z מגיעה מהמילה הגרמנית zahlen שמשמעותה "מספרים"), ולפעמים מסומנת ב-\mathbb {I}.
לעיתים משתמשים בסימון או בסימון  כדי לסמן את קבוצת השלמים שאינם אפס.
ברטון קאופרת'ווייט
ברטון קאופרת'ווייט (באנגלית: Barton Cowperthwaite נולד: 10 ביולי 1992) הוא רקדן, שחקן ודוגמן אמריקאי.
דנה לב
דאנה לב (נולדה ב-18 במרץ 1995) היא שחקנית, זמרת, כותבת שירים, מלחינה ישראלית.
מספר שלם
חיבור וחיסור
ניתן להרחיב את פעולת החיבור במספרים טבעיים למספרים שלמים באופן הבא: פעולת החיבור סגורה בתוך המספרים השלמים, כלומר חיבור של שני מספרים שלמים הוא גם מספר שלם. ניתן להגדיר את הפעולה של חיסור מספר a כחיבור של המספר הנגדי לו -a. בשונה מהמספרים הטבעיים, פעולת החיסור סגורה אף היא במספרים השלמים, כלומר חיסור של שני מספרים שלמים הוא מספר שלם.
ברטון קאופרת'ווייט
ביוגרפיה
קאופרת׳ווייט נולד וגדל בדנוור, קולורדו. הוא סיים תואר ראשון בריקוד מאוניברסיטת אריזונה.
דנה לב
ביוגרפיה
בשנת 2010 עברה משפחתה להתגורר בנס ציונה, שם למדה במגמת המוזיקה בתיכון "בן-גוריון".
מספר שלם
חיבור וחיסור
הטבלה הבאה מציגה את התכונות הבסיסיות של חיבור:
ברטון קאופרת'ווייט
קריירה
לאחר שסיים את לימודיו באוניברסיטת אריזונה החל קאופרת'ווייט ובין לבין דיגמן עבור חברות אופנה בהן קלווין קליין. בשנת 2016 שיחק בתפקיד ראשי בסרט הקולנוע מרכז הבמה 3: בנעלי בלט. בשנת 2019 שיחק בתור אחד הרקדנים במיני סדרת הטלוויזיה פוסי/ורדון.
בשנת 2021 לוהק לתפקיד ראשי בסדרת הטלוויזיה שבריריות. בסדרה גילם את אורן לנוקס תלמיד ארצ'ר בית הספר לבלט הסובל מהפרעת אכילה ושותפו לדירה של שיין (ברנן קלוסט) איתו הוא שוכב בסתר.
מספר שלם
כפל וחילוק
פעולת הכפל במספרים טבעיים היא למעשה פעולת חיבור חוזרת: 2 כפול 3 הוא הסכום. הרחבה של פעולת הכפל למספרים שלמים מתבצעת כך: הטבלה הבאה מציגה את התכונות הבסיסיות של הכפל: במספרים שלמים, b מחלק את c אם קיים מספר טבעי a כך שמתקיים. למשל, 6 מחלק את 18 משום ש-. כדי לציין ש-b מחלק את c משתמשים בסימון b | c, וכדי לציין ש-b לא מחלק את c משתמשים בסימון b \nmid c. פעולת החילוק אינה סגורה בקבוצת המספרים השלמים, משום שחילוק של 10 ב-3, למשל, נותן תוצאה שאינה מספר שלם.
דנה לב
קריירה
בשנת 2017 זכתה דנה לב בטקס נבחרי הילדים מטעם האתר "פרוגי" בתואר השחקנית האהובה לשנת 2017.
מספר שלם
חזקה
בפעולת החזקה בצורתה הבסיסית, המעריך הוא מספר טבעי והיא מהווה קיצור של פעולת הכפל. כלומר - a בחזקת b היא המכפלה של b גורמים השווים כולם לבסיס a:. כדי להרחיב את פעולת החזקה למספרים שלמים יש לשמור על חוקי החזקות הבסיסיים ובפרט: וכן: לכן נוח להגדיר חזקת אפס כשווה ל-1 תמיד (ראו מכפלה ריקה) וחזקה שלילית בתור ההופכי לחזקה החיובית הנגדית. יוצא מן הכלל הוא הביטוי אפס בחזקת אפס שלרוב אינו מוגדר, או מוגדר כשווה ל-1. בנוסף, חזקות שליליות של 0 אינן מוגדרות, כי לא ניתן לחלק באפס. אולם, בשונה מהמספרים הטבעיים, המספרים השלמים אינם סגורים תחת פעולת החזקה (כיוון שתוצאת החזקה יכולה להיות שבר כאשר המעריך הוא מספר שלילי).
דנה לב
קריירה
בשנת 2020 שיחקה בתפקיד ראשי בעונה השנייה של סדרת הדרמה היומית "תאג"ד" ב-yes, בה גילמה את יסמין.
מספר שלם
תכונות אלגבריות
בדומה למספרים הטבעיים, המספרים השלמים סגורים תחת פעולות החיבור והכפל. כלומר, חיבור של מספרים שלמים הוא מספר שלם וכפל של מספרים שלמים גם הוא מספר שלם. אבל, בעקבות הקיום של אפס והמספרים השליליים המספרים השלמים סגורים גם תחת פעולת החיסור בשונה מהמספרים הטבעיים.
דנה לב
קריירה
ביוני 2020 פתחה בקריירה מוזיקלית, כשהוציאה את הסינגל "טיפשה טיפשה". בסוף אוגוסט של אותה השנה הוציאה סינגל נוסף בשם "גבר אמיתי".
מספר שלם
תכונות אלגבריות
המספרים השלמים אינם סגורים תחת פעולת החילוק שכן רק ל-1 ו--1 קיים מספר הופכי שלם ביחס לכפל והמספרים ההופכיים של שאר המספרים השלמים הם שברים (חוץ מאפס שלו לא קיים מספר הופכי ביחס לכפל).
דנה לב
קריירה
באוגוסט 2021 הוציאה את הסינגל השלישי שלה בשם "טבעת".
מספר שלם
תכונות אלגבריות
הטבלה הבאה מסכמת את התכונות של פעולות החיבור והכפל במספרים שלמים: במונחים של אלגברה מופשטת ניתן לומר שקבוצת המספרים השלמים \mathbb{Z} יחד עם פעולת החיבור מהווים חבורה אבלית ציקלית, כיוון שכל מספר שונה מאפס ניתן לכתוב כסכום או כ-. למעשה, קבוצת המספרים השלמים מהווה את החבורה הציקלית האינסופית היחידה – כל חבורה ציקלית אינסופית איזומורפית אליה.
מארבע התכונות הראשונות בטבלה למעלה נקבל שקבוצת המספרים השלמים \mathbb{Z} עם פעולת הכפל מהווה מונואיד חילופי (אבלי), וכיוון שלא לכל מספר שלם קיים מספר הופכי שלם נקבל שהמספרים השלמים תחת פעולת הכפל אינם חבורה.
דנה לב
קריירה
בסוף 2020 הצטלמה לסרט קצר בשם ״פראי״ של הבמאי מתן יניב.
מספר שלם
תכונות אלגבריות
מצירוף כל התכונות שצוינו בטבלה (מלבד התכונה האחרונה) נקבל שקבוצת המספרים השלמים \mathbb{Z} תחת פעולות החיבור והכפל מהווה חוג חילופי עם איבר יחידה – חוג המספרים השלמים. מבחינות רבות, המושג חוג הוא הפשטה אלגברית של המספרים השלמים.
דנה לב
קריירה
בשנת 2021 שיחקה תפקיד משני בסרט ״רסיסים״ של היוצרת החרדית דינה פרלשטיין ובנוסף גילמה את דנה בסדרה ״מנגן ושר״ שעלתה ב-yes. באותה שנה לב הצטלמה לסדרת נוער בשם ״מיוחדת״ שעלתה בכאן חינוכית, שם גילמה את נועה.
מספר שלם
תכונות אלגבריות
מהתכונה שלא קיימים מחלקי אפס נקבל שחוג המספרים השלמים \mathbb{Z} הוא תחום שלמות. ומכך שלא קיימים איברים הפיכים ביחס לכפל – המספרים השלמים לא סגורים תחת חילוק, נקבל שחוג המספרים השלמים איננו שדה. השדה הקטן ביותר שמכיל את המספרים השלמים כתת-חוג הוא שדה המספרים הרציונליים. תהליך הבנייה של שדה המספרים הרציונליים מתוך חוג המספרים השלמים ניתן לחיקוי לכל תחום שלמות כדי ליצור את שדה השברים שלו. ובכיוון ההפוך, משדה מספרים K ניתן לקבל את חוג השלמים של השדה, שיחסו ל-K דומה לזה שבין חוג המספרים השלמים \mathbb{Z} לשדה המספרים הרציונליים \mathbb{Q} (ואמנם ).
דנה לב
חיים אישיים
בספטמבר 2022, לב התארסה לבן זוגה דור בר. השניים נישאו בפברואר 2023.
מספר שלם
תכונות אלגבריות
אף על פי שהמספרים השלמים אינם סגורים תחת חילוק, ניתן לבצע בהם חלוקה עם שארית. כלומר, לכל ולכל, קיימים  כך ש- ו- (כאשר |b| היא פונקציית הערך המוחלט). ולכן חוג המספרים השלמים \mathbb{Z} הוא חוג אוקלידי, וכיוון שכל חוג אוקלידי הוא תחום ראשי נובע שגם קבוצת המספרים השלמים מהווה חוג שכזה, ומכיוון שכל תחום ראשי הוא תחום פריקות יחידה נקבל שלכל מספר שלם קיים פירוק יחיד לגורמים שלמים אי-פריקים (במספרים השלמים הגדרת האי-פריקות והגדרת הראשוניות מתלכדות ולכן ניתן גם לומר שלכל מספר קיים פירוק יחיד לגורמים ראשוניים).
בנייה פורמלית של המספרים השלמים
המספרים השלמים הם מערכת מספרים, שאותה ניתן לבנות מתוך המספרים הטבעיים בדרכים שונות, אחת מהן היא באמצעות שימוש בזוגות סדורים.